**KAAVOITUS**

**Voimaantulokuulutus**

**Asemakaavan muutos, korttelin 26116 tontti 1.** Kempeleen kunnanvaltuusto on hyväksynyt 3.6.2019 § 49 § kokouksessaan Kempeleen asemakaavan muutoksen, joka sijaitsee Linnakankaan tilasto- ja pientilastoalueella (112/026). Asemakaavan muutoksella muodostuvat korttelin 26116 tontit 10−15, korttelit 26151−26152 sekä niihin liittyviä katu- ja viheralueita.

Päätöksestä ei ole valitettu Pohjois-Suomen hallinto-oikeuteen. Kaava astuu voimaan tällä kuulutuksella.

**Taajaman osayleiskaavan muutos ja laajennus, osittainen voimaantulo.** Kempeleen kunnanhallitus on määrännyt voimaan 18.6.2019 § 194 MRL:n 201 §:n nojalla kunnanvaltuuston 11.3.2019 hyväksymän Taajaman osayleiskaavan valituksen alaisten alueiden ulkopuolisilta alueilta. Osittainen voimaantulo ei koske valituksen alaisten kiinteistöjen 244-401-117-264, 244-401-117-88 ja 244-401-117-319 alueille sijoittuvia selvitysalueita ja lähivirkistysaluetta Teppolantien varresta.

Kaava tulee voimaan tällä kuulutuksella edellä esitetyllä tavalla.

**Vireilletulo**

Maankäyttö- ja rakennuslain 62 ja 63 §:n mukaisesti ilmoitetaan, että Kempeleen kunta kuuluttaa vireille **Kempeleen eteläisen alueen osayleiskaavan** laatimisen ja asettaa nähtäville kaavaa koskevan osallistumis- ja arviointisuunnitelman (OAS). Osayleiskaava koskee Sipolan (207/019), Niittyrannan (208/021) ja Sarkkirannan (102/008) tilastoalueita ja pienalueita sekä Keskustan (101) tilastoalueen Santamäen (007), Ollakan (006) ja Riihivainion (005) pienalueita. Suunnittelualue rajautuu etelässä ja lännessä Limingan sekä Oulun ja Kempeleen väliseen kuntarajaan, pohjoisessa Kempeleentiehen ja idässä Ketolanperäntien ja Rajakorventien välisiin peltoalueisiin.

**Hankkeesta kertova osallistumis- ja arviointisuunnitelma on nähtävillä 28.8.-27.9.2019** kunnan www-sivuilla osoitteessa www.kempele.fi/ajankohtaista/viralliset-kuulutukset, Kempeleen pääkirjastolla (os. Zeppelinintie 1) ja kunnan toimitiloissa Vihikari 10:ssä 2. kerroksen aulassa.

Osallistumis- ja arviointisuunnitelmaa koskevat lausunnot ja mielipiteet voi esittää kuulemisaikana kirjallisesti: Kempeleen kunta, Tekniset palvelut / Kaavoitus, PL 12, 90441 Kempele tai s-postiosoitteeseen kirjaamo@kempele.fi

28.8.2019

Kempeleen kunnanhallitus